Diari Oficial de la Generalitat Valenciana


Sumari del DOGV 5425, del 10-01-2007 (2006/14225)

Bases específiques que han de regir el procés de selecció per a cobrir una plaça d'administratiu d'administració general per promoció interna, inclosa en l'oferta d'ocupació pública d'este Ajuntament.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5425

Data del DOGV
:   10-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/14438


Data del document
:   12-12-2006

Organisme emissor
:   Ajuntament de Riola

Tipus de document
:   Convocatòria

Descriptors 

:   * Riola
    * administració local
    * professió administrativa
    * concurs administratiu

Mitjançant la Resolució de l'Alcaldia de data 12 de desembre  
del 2006 es van aprovar la convocatòria i les bases específiques per a  
cobrir una plaça de funcionari administratiu d'administració general,  
grup C, les quals es transcriuen tot seguit:  
Primera. Objecte  
Les presents bases específiques tenen com a objecte regir el procés  
de selecció de la plaça d'administratiu d'administració general inclosa  
en l'oferta d'ocupació pública de l'Ajuntament de Riola (Boletín Oficial  
del Estado 97, de 24 d'abril del 2006).  
A més de per estes bases específiques, este procés selectiu es regirà  
per les bases generals de selecció del personal al servei de les entitats  
locals de la Comunitat Valenciana, assumides com a pròpies per la  
Resolució de l'Alcaldia de 16 de novembre del 2006 (Butlletí Oficial  
de la Província número 286, d'1 de desembre del 2006).  
Característiques del lloc de treball que es convoca:  
Denominació: administratiu.  
Naturalesa: funcionarial.  
Grup: C, segons l'article 25 de la Llei 30/1984.  
Escala: administració general.  
Subescala: administrativa.  
Nombre de vacants: una.  
Torn: promoció interna.  
Procediment de selecció: concurs oposició.  
Estes bases, una vegada siguen aprovades per l'Alcaldia Presidència  
de l'Ajuntament, es publicaran íntegrament en el Butlletí Oficial  
de la Província (BOP) i en el Diari Oficial de la Generalitat (DOGV).  
Segona. Legislació aplicable  
En tot allò que no preveuen les presents bases s'apliquen les bases  
generals de selecció del personal al servei de les entitats locals de la  
Comunitat Valenciana aprovades per la Resolució de 14 de novembre  
del 2005, del director general d'Administració Local de la Conselleria  
de Justícia, Interior i Administracions Públiques de la Generalitat  
Valenciana, i les seues correccions d'errors; primera rectificació  
aprovada per la Resolució de 27 de febrer del 2006, del director  
general d'Administració Local de la Conselleria de Justícia, Interior  
i Administracions Públiques de la Generalitat Valenciana (publicada  
en el Diari Oficial de la Generalitat número 5.223, de 21 de març del  
2006, Butlletí Oficial de la Província número 114, de 15 de maig del  
2005) i la segona rectificació d'errors del director general d'Administració  
Local de la Conselleria de Justícia, Interior i Administracions  
Públiques de la Generalitat Valenciana, publicada en el Butlletí Oficial  
de la Província número 237 de 5 d'octubre del 2006, assumides com  
a pròpies i de forma íntegra per la Resolució de l'Alcaldia de 16 de  
novembre del 2006 (Butlletí Oficial de la Província número 286, d'1  
de desembre del 2006).  
Tercera. Requisits dels aspirants  
Els aspirants han de complir els requisits que estableixen les bases  
generals de selecció del personal al servei de les entitats locals de la  
Comunitat Valenciana, assumides com a pròpies per la Resolució de  
l'Alcaldia de 16 de novembre del 2006 (Butlletí Oficial de la Província  
número 286, d'1 de desembre del 2006), amb els següents requisits  
addicionals:  
- Tenir la condició de funcionari de carrera de l'Ajuntament de  
Riola, enquadrat en el grup D de titulació dels assenyalats en l'article  
25 de la Llei 30/1984, de 2 d'agost, i disposar d'una antiguitat mínima  
de dos anys en la subescala de procedència.  
- Estar en possessió del títol de Batxiller Superior, Formació Professional  
de segon grau o equivalent, o haver complit les condicions  
per a obtenir-lo en la data en què va finalitzar el termini de presentació  
d'instàncies. En tot cas, l'equivalència haurà de ser aportada per l'aspirant  
mitjançant un certificat expedit amb este objecte per l'administració  
competent en cada cas.  
Quarta. Sol·licituds  
La persona que vulga participar en les corresponents proves d'accés  
haurà de sol·licitar-ho mitjançant la instància corresponent adreçada  
a l'alcalde, junt amb el justificant acreditatiu d'haver efectuat el  
pagament dels drets d'examen, que de conformitat amb l'ordenança  
fiscal (Butlletí Oficial de la Província número 306, de 24 de desembre  
del 2004) es fixa en la quantitat 35 euros.  
Cinquena. Tribunals qualificadors  
Composició:  
President: el president de la corporació o un membre d'esta en qui  
delegue.  
Secretari: el secretari de la corporació o un funcionari d'esta en  
qui delegue, que actuarà amb veu i vot.  
Vocals (amb els seus respectius suplents):  
- Un representant de l'administració del Consell de la Generalitat,  
designat per la Direcció General de l'Administració Local.  
- Un funcionari de l'administració local amb habilitació de caràcter  
nacional o funcionari de carrera de l'administració general d'un  
altre municipi amb titulació igual o superior a la requerida per a la  
plaça que es convoca, designat per l'Alcaldia.  
- Un funcionari de carrera de l'Ajuntament amb una titulació igual  
o superior a la requerida per a la plaça que es convoca designat per  
l'Alcaldia.  
El nombre de titulars serà imparell i no inferior a cinc, amb els  
seus respectius suplents.  
Els tribunals de selecció tindran la consideració d'òrgans collegiats  
de l'administració i, com a tals, estaran subjectes a les normes  
incloses en la Llei 30/1992, de 26 de novembre, de Règim Jurídic de  
les Administracions Públiques i Procediment Administratiu Comú, i a  
les causes generals d'abstenció i recusació que inclou esta llei.  
Sisena. Sistemes selectius  
Es fixa el concurs oposició com a sistema de selecció. El procés  
selectiu constarà de dues fases:  
A) Oposició.  
Els exercicis de la fase d'oposició són els següents:  
- Primer exercici (teòric). De caràcter obligatori i eliminatori.  
Consistirà a realitzar una prova de coneixements referida als continguts  
del temari que consta com a annex I, mitjançant un qüestionari  
de 60 preguntes.  
El tribunal fixarà, amb antelació suficient, la duració de la prova,  
que no podrà ser inferior a 60 minuts.  
Adoptarà la forma de test amb quatre respostes alternatives, de les  
quals només una serà correcta.  
- Segon exercici (pràctic). De caràcter obligatori i eliminatori.  
Consistirà a realitzar un o diversos supòsits pràctics, determinats  
pel tribunal immediatament abans de la realització de l'exercici, relacionats  
amb les funcions pròpies del lloc reservat a la subescala i categoria,  
i amb les matèries incloses en el temari que consta com a annex  
I. El temps de duració de la prova, el determinarà el tribunal segons la  
dificultat.  
En este exercici es podrà permetre la consulta de textos legals i  
col·leccions de jurisprudència, en format de paper.  
B) Concurs.  
Una vegada acabada la fase d'oposició, s'efectuarà la valoració de  
la fase de concurs (sempre que s'haja superat la fase de l'oposició).  
Els mèrits que es valoraran en la fase de concurs són els següents:  
antiguitat, formació i mèrits específics.  
a) Antiguitat: s'entén per esta la prestació de serveis professionals  
com a funcionari o contractat laboral, en places d'auxiliar administratiu  
en este o un altre ajuntament.  
b) Formació:  
1. Titulació acadèmica: es valorarà posseir una diplomatura universitària  
o llicenciatura universitària.  
2. Cursos de formació i perfeccionament: es valoraran els cursos  
de formació i perfeccionament d'una duració igual o superior a 15  
hores, que hagen sigut cursats o impartits per la persona interessada i  
que hagen sigut convocats o homologats per qualsevol centre o organisme  
oficial de formació d'empleats públics.  
3. Valencià: únicament seran avaluables els certificats expedits per  
la Junta Qualificadora de Coneixements de Valencià.  
La valoració del coneixement del valencià s'efectuarà puntuant  
exclusivament el nivell més alt obtingut.  
4. Idiomes comunitaris: es podran valorar els cursos, o la seua  
equivalència si es tracta de cicles, corresponent al títol expedit per la  
universitat o escola oficial d'idiomes.  
c) Mèrits específics.  
- Experiència en l'exercici de llocs amb funcions iguals o superiors  
al lloc convocat.  
Setena. Qualificació  
Es regirà pel que estableixen les bases generals de selecció del personal  
al servei de les entitats locals de la Comunitat Valenciana, assumides  
com pròpies per la Resolució de l'Alcaldia de 16 de novembre  
del 2006 (Butlletí Oficial de la Província número 286, d'1 de desembre  
del 2006), amb les particularitats següents:  
A) Oposició.  
Primer exercici (teòric). De caràcter obligatori i eliminatori.  
Este exercici es puntuarà de 0 a 10 punts, i caldrà un mínim de 5  
punts per a superar-lo. El sistema de penalització serà determinat pel  
tribunal abans de la realització de l'exercici.  
Segon exercici (pràctic). De caràcter obligatori i eliminatori.  
Este exercici serà avaluat entre 0 i 10 punts, i caldrà un mínim de  
5 punts per a superar-lo.  
B) Concurs.  
Mèrits que cal valorar. Puntuació. Valoració màxima 6 punts.  
a) Antiguitat.  
Per cada mes complet de serveis prestats: 0,0025 punts.  
Puntuació màxima: 2 punts.  
b) Formació:  
1. Titulació acadèmica:  
Per estar en possessió de diplomatura universitària: 0,25 punts.  
Per estar en possessió de llicenciatura: 0,50 punts.  
Puntuació màxima 0,50 punts.  
2. Cursos de formació i perfeccionament:  
- De 15 h a 30 h: 0,1 punts per curs.  
- De 31 h a 50 h: 0,2 punts per curs.  
- De més de 50 h: 0,3 punts per curs.  
Puntuació màxima 0,50 punts  
3. Valencià:  
- Grau oral: 0,10 punts.  
- Grau elemental: 0,20 punts.  
- Grau mitjà: 0,30 punts.  
- Llenguatge administratiu: 0,40 punts.  
- Grau superior: 0,50 punts.  
Puntuació màxima 0,50 punts.  
4. Idiomes comunitaris:  
0,10 punts per curs i idioma.  
Puntuació màxima 0,50 punts.  
c) Mèrits específics.  
- 0,1 per mes treballat en un lloc igual o superior al convocat.  
Puntuació màxima: 2 punts.  
Acreditacions: per a l'adequada valoració dels mèrits referits hauran  
d'acreditar-se en la forma que detalla tot seguit:  
a) Antiguitat: mitjançant un certificat expedit per l'òrgan competent  
de l'administració on s'hagen prestat els serveis, que es detallarà  
per mesos complets de serveis prestats.  
b) Formació:  
1. Titulacions: mitjançant l'aportació de l'original o còpia degudament  
compulsada del títol expedit per la universitat competent.  
2. Cursos: la realització de cursos s'acreditarà a través de certificats  
o diplomes, i es valoraran únicament si van ser organitzats o  
convocats per universitats, instituts o escoles oficials de formació de  
funcionaris, i altres entitats o centres docents públics o privats dels  
establits en la Llei Orgànica 8/1985, de 13 de juliol, Reguladora del  
Dret a l'Educació, quan hagen sigut homologats pels instituts o escoles  
oficials de formació de funcionaris o per la universitat. No es podran  
valorar ni es tindran en compte aquells cursos en què no s'indique la  
duració en hores lectives.  
3. Coneixements de valencià: mitjançant l'aportació de l'original o  
còpia degudament compulsada del títol expedit per la Junta Qualificadora  
de Coneixements de Valencià, o bé per l'original o còpia compulsada  
del títol equivalent, sempre que per part de l'aspirant s'acredite  
l'equivalència per un organisme competent.  
4. Idiomes comunitaris: mitjançant l'aportació de l'original, o  
còpia degudament compulsada acreditativa, expedit per la universitat  
o escola oficial d'idiomes.  
c) Mèrits específics:  
- Certificat acreditatiu de l'experiència en l'exercici de llocs amb  
funcions iguals o superiors al lloc convocat.  
Contra les presents bases, l'acord aprovatori de les quals és definitiu  
en la via administrativa, es podrà interposar potestativament un  
recurs de reposició, en el termini d'un mes comptador des de la publicació  
en el Diari Oficial de la Generalitat o Butlletí Oficial de la Província  
de València, davant del mateix òrgan que ha adoptat l'acord,  
o bé directament interposar un recurs contenciós administratiu, en el  
termini de dos mesos i en els supòsits establits en la Llei 29/1998, de  
13 de juliol, Reguladora de la Jurisdicció Contenciosa Administrativa,  
sense perjudici d'exercir qualsevol altre que s'estime convenient.  
ANNEX I  
Temari  
Tema 1. La Constitució espanyola de 1978. Principis generals.  
Tema 2. Drets i llibertats fonamentals dels espanyols. Protecció  
d'estos. El Defensor del Poble.  
Tema 3. La Corona en la Constitució espanyola de 1978.  
Tema 4. El poder legislatiu. Les Corts Generals. El Tribunal Constitucional.  
Tema 5. El Govern i l'administració. Relacions entre El Govern i  
les Corts Generals. Designació, duració i responsabilitat del Govern.  
Tema 6. El poder judicial. Principis generals. Organització judicial.  
Tema 7. Organització territorial de l'Estat en la Constitució. L'administració  
local: la província i el municipi. Les comunitats autònomes:  
la seua constitució, competències, els estatuts d'autonomia.  
Tema 8. L'Estatut d'Autonomia de la Comunitat Valenciana. Principis  
generals. Organització. Competències. L'administració local en  
l'estatut.  
Tema 9. El principi de legalitat. Fonts del dret públic. La llei: les  
seues classes.  
Tema 10. El reglament. Concepte i classes. Procediment d'elaboració.  
Altres fonts del dret administratiu.  
Tema 11. L'administrat. Concepte i classes. Capacitat i legitimació.  
La capacitat de l'administrat i les seues causes modificatives. Collaboració  
i participació dels ciutadans en l'administració.  
Tema 12. L'acte administratiu. Concepte i classes. Elements de  
l'acte administratiu. L'eficàcia dels actes administratius. Executivitat i  
suspensió. La notificació de l'acte administratiu. L'execució dels actes  
administratius.  
Tema 13. La teoria de la invalidesa de l'acte administratiu. Actes  
nuls, anul·lables i irregulars. La convalidació de l'acte administratiu.  
La revisió d'ofici dels actes administratius.  
Tema 14. El procediment administratiu. La Llei 30/1992, de 26 de  
novembre, de Règim Jurídic de les Administracions Públiques i del  
Procediment Administratiu Comú. Principis i àmbit d'aplicació  
Tema 15. Dimensió temporal del procediment administratiu general.  
L'interessat i la seua representació.  
Tema 16. Les fases del procediment administratiu general: tràmits.  
Finalització. El silenci administratiu.  
Tema 17. Els recursos administratius. Principis generals. Classes.  
El recurs d'alçada. El recurs potestatiu de reposició. El recurs extraordinari  
de revisió.  
Tema 18. El recurs contenciós administratiu: les parts. Actes  
impugnables. Procediment general. La sentència i la seua execució.  
Procediments especials.  
Tema 19. L'organització administrativa. La potestat organitzadora.  
Els òrgans administratius. Concepte i classes. Les potestats administratives.  
Les potestats administratives dels ens locals territorials.  
Tema 20. Els principis de l'organització administrativa. Competència.  
Jerarquia i coordinació. Descentralització. Desconcentració.  
Delegació. Advocació.  
Tema 21. Règim local espanyol. Principis constitucionals. L'autonomia  
local: contingut, abast i límits.  
Tema 22. La província en el règim local espanyol. Competències  
de les províncies. Els òrgans de les províncies. Atribucions.  
Tema 23. El municipi. El terme municipal. La població. L'empadronament.  
Consideració especial del veí. Informació i participació  
ciutadana.  
Tema 24. Competències municipals. Els òrgans municipals. Atribucions  
dels distints òrgans.  
Tema 25. Ordenances i reglaments de les entitats locals. Naturalesa.  
Classes. Procediment d'elaboració i aprovació. Vigència.  
Tema 26. Personal al servei de l'administració local; classes de  
funcionaris. El personal no funcionari al servei dels ens locals.  
Tema 27. Drets i deures dels funcionaris públics locals. Situacions  
administratives dels funcionaris. Supòsits. Incompatibilitats. Règim  
disciplinari: faltes, sancions disciplinàries. Procediment disciplinari.  
Tema 28. Els béns de les entitats locals: béns de domini públic,  
béns patrimonials i béns comunals. Règim d'utilització dels béns de  
domini públic. La concessió demanial.  
Tema 29. Les formes d'activitat de les entitats locals. La intervenció  
administrativa en l'activitat privada. Procediment d'atorgament de  
llicències.  
Tema 30. El servei públic en l'esfera local. Els modes de gestió  
dels serveis públics. Consideració especial de la concessió.  
Tema 31. Règim de funcionament dels òrgans col·legiats locals.  
Convocatòria i ordre del dia. Requisits de constitució. Els debats.  
Votacions. Actes i certificacions d'acords.  
Tema 32. L'urbanisme després de la Sentència del Tribunal Constitucional  
número 61/1997. Normativa estatal. Normativa de la Comunitat  
Valenciana.  
Tema 33. Règim urbanístic de la propietat del sòl. Classificació del  
sòl: sòl urbà, urbanitzable i no urbanitzable. Drets i deures dels propietaris.  
Règim del sòl no urbanitzable.  
Tema 34. Valoracions de sòl i obres. Criteris específics de valoració.  
Supòsits d'indemnització.  
Tema 35. Planejament urbanístic del territori. Tipologia del planejament.  
Elaboració i aprovació dels plans. Efectes comuns a l'aprovació  
dels plans.  
Tema 36. Introducció: execució del planejament. L'execució dels  
programes per al desenvolupament d'actuacions integrades. Execució  
d'actuacions aïllades. Projectes d'urbanització.  
Tema 37. Intervenció en l'edificació i ús de sòl. Ruïna: ordres  
d'execució. Llicències. Infraccions urbanístiques.  
Tema 38. Els pressupostos locals. Principis pressupostaris. Procediment  
d'aprovació. Contingut. Règim d'impugnació.  
Tema 39. Hisendes locals. Els ingressos públics locals. Les ordenances  
fiscals.  
Tema 40. La despesa pública local. La gestió del pressupost de  
despeses.  
Riola, 12 de desembre de 2006.- L'alcalde: Manuel Anaya Gallart.